
FORORD 


.^Jorges  Blindeforbund,  som  er  de  blindes  landsorganisasjon,  ble  stiftet 
22.  oktober  1909  som  en  sammenslutning  av  Nordenfjelske,  Vestlandske 
og  Østlandske  Blindeforbund  og  som  en  fortsettelse  av  «Foreningen  til 
Selvhjælp  for  Norges  Blinde».  Forbundet  kan  således  i år  se  tilbake  på 
40  års  virke  til  beste  for  landets  blinde. 

Organisasjonen  som  ledes  av  de  blinde  sjøl,  satte  seg  ved  starten  som 
oppgave  å arbeide  for  bedring  av  de  blindes  kår  • — økonomisk,  sosialt  og 
kulturelt.  Fra  en  beskjeden  start,  uten  økonomiske  hjelpemidler,  og  fram 
til  i dag  har  organisasjonen  vokst  seg  større  og  sterkere  for  hver  tid, 
slik  at  den  nå  omfatter  praktisk  talt  alle  forhold  vedrørende  de  blinde. 
Uten  overdrivelse  kan  en  si  at  vår  organisasjon  og  vår  sak  har  vokst  seg 
inn  i det  norske  folks  bevissthet  slik  at  folket  betrakter  de  blinde  og  deres 
kamp  på  en  helt  annen  måte  i dag  enn  hva  tilfellet  var  da  organisasjonen 
begynte  sin  virksomhet  for  40  år  siden. 

Det  er  ikke  her  meningen  å gi  noe  historisk  oversyn  over  Norges  Blinde- 
forbunds arbeid  og  vekst  i løpet  av  denne  40-års  perioden.  Vi  vil  bare 
søke  å belyse  i tekst  og  bilder  en  spesiell  side  — dog  kanskje  den  vik- 
tigste — av  de  blindes  kamp,  nemlig  ønsket  om  å bli  sjølstendige,  sjøl- 
ervervende,  samfunnsnyttige  mennesker,  som  ikke  behøver  å ligge  sam- 
funnet og  sine  medmennesker  til  byrde.  På  dette  grunnlag  vil  vi  i denne 
brosjyren  gi  en  illustrasjon  av  de  blinde  og  svaksyntes  muligheter  i 
arbeidslivet  i sin  alminnelighet  og  i industrien  i særdeleshet. 

Ved  velvillig  imøtekommenhet  fra  redaktør  Bratland  i Ukebladet  Aktuell 
har  vi  fått  disponere  hans  fotograf  ved  fotograferingen  til  denne  brosjyren, 
og  Norges  Blindeforbund  vil  få  rette  en  hjertelig  takk  til  han  for  den 
store  forståelse  han  derved  har  vist  denne  viktige  del  av  vårt  arbeid  i 
bestrebelsen  etter  å skape  good-will  for  og  spre  kjennskap  til  den  arbeids- 
kraft de  blinde  og  svaksynte  representerer  og  den  effektive  nytte  den 
gjør  når  den  blir  riktig  plasert. 


Oslo  i juni  1949. 


T.  Hjelmtveit, 


arbeidskonsulent. 

DE  GAMLE  YRKER 


eg  har  alltid,  helt  fra  vår  organisasjon  begynte  sin  virksomhet,  vært 
klar  over  og  interessert  meg  for  de  vanskeligheter  som  blindheten  uveger- 
lig fører  med  seg.  At  det  måtte  en  aktiv  hjelpevirksomhet  til,  ikke  bare 
ved  å gi  økonomisk  støtte,  men  også  ved  å eliminere  fordommer  og  tvil 
på  de  blindes  muligheter,  har  stått  for  meg  som  vår  organisasjons  vik- 
tigste oppgave.  Denne  oppfatning  har  jeg  under  mine  mange  reiser  i 
årenes  løp,  både  som  forbundets  reisesekretær  og  senere  som  arbeidskon- 
sulent, fått  bekreftet  ved  personlig  besøk  hos  hundrer  av  blinde  i by  og 
bygd.  Det  var  jo  nettopp  følelsen  av  at  det  måtte  gjøres  noe  for  å ordne 
og  tilrettelegge  arbeids-  og  eksistensmulighetene  for  dem,  som  etter  hvert 
mer  og  mer  ble  den  bærende  tanke  i hele  vår  organisasjons  virksomhet. 
Til  å begynne  med  var  det  håndverkerne  og  musikerne  en  tenkte  på, 
fordi  de  fleste  blinde  ikke  hadde  andre  felter  enn  håndverk  og  musikk 
å velge  mellom.  Blindeskolene  våre  hadde  kun  noen  få  fag  å undervise  i, 
og  et  av  disse  måtte  en  bestemme  seg  for  uansett  anlegg  og  lyst.  De  fag 
som  våre  yrkesskoler  har  undervist  i,  er  for  menn:  Børstebinding  — Snek- 
keri  — Korgmakeri  — Møbelstopning  — Pianostemming.  For  kvinner: 
Veving  — Maskin-  og  håndstrikking.  Dessuten  musikk,  både  for  menn 
og  kvinner.  Resultatet  ble,  naturlig  nok,  at  de  som  virkelig  hadde  anlegg 
for  sitt  fag  ble  ganske  dyktige,  de  andre  ble  middelmådige  eller  kunne 
lite  nyttiggjøre  seg  skolenes  praktiske  undervisning,  og  ble  derfor  helt 
uten  sjanser  da  de  kom  ut  av  skolene.  Alle  som  skulle  starte  etter  skole- 
tida hadde  ingen  å rådføre  seg  med  eller  til  å hjelpe  seg,  hverken  med 
start  av  eventuelt  verksted  eller  rettleiing  i den  forretningsmessige  side 
ved  drift  av  eget  verksted.  Økonomiske  vanskeligheter,  dårlige  omset- 
ningsmuligheter, ingen  materialforbindelser  og  faktisk  fremmed  på  sitt 
eget  hjemsted  p.  g.  a.  sitt  lange  fravær,  gjorde  at  de  fleste  etter  forholdsvis 
korte  og  beskjedne  forsøk  måtte  gi  opp  kampen.  Det  var  derfor  naturlig 
at  blindeorganisasjonen  etter  hvert  som  dens  økonomiske  forhold  tillot 
det,  i første  rekke  tok  sikte  på  å forbedre  og  utnytte  de  muligheter  som 
eksisterte  ved  å sette  i gang  tiltak  som  kunne  bøte  på  de  verste  vanske- 
ligheter. Derfor  ble  våre  utsalg  for  omsetning  av  blindes  arbeid,  material- 
lager  og  propaganda  de  første  hovedlinjer  i forbundets  arbeidsprogram. 
Vi  har  i dag  tre  hovedutsalg,  nemlig  i Oslo,  Bergen  og  Trondheim.  Blindes 


utsalg  i Bergen  har  dessuten  filial  i Stavanger  og  Kristiansand  S.  Blindes 
Utsalg  i Trondheim  har  filial  i Bodø.  I tilknytning  til  de  tre  hovedutsalgene 
er  det  opprettet  fellesverksteder  og  materiallager. 

Enkelte  særbegavede  blinde  brøt  sjøl  sine  egne  veier.  De  slo  seg  på  små- 
bruk, hagebruk,  hønseri  o.  a.  Noen  deltok  til  og  med  som  fiskere,  for  på 
den  måten  å skape  seg  en  sjølstendig  eksistens.  Det  er  vel  verd  å legge 
merke  til,  at  etter  hvert  som  organisasjonens  virksomhet  har  gjort  de 
blindes  kår,  vanskeligheter  og  vilje  til  sjølberging  kjent  blant  den  store, 
seende  almenhet,  har  forståelsen  for  vår  kamp,  tilliten  og  troen  på  de 
blinde  og  deres  muligheter  stadig  blitt  sterkere  og  mer  levende.  Dette 
har  i høy  grad  bidratt  til  at  flere  og  flere  blinde  har  kunnet  rekke  fram 
til  å bli  sjølstendige,  aktive  arbeidere  i samfunnet. 

Her  skal  vi  ta  med  noen  få  bilder  fra  disse  mer  typiske  yrker  for  blinde. 


3 korgmakere  i arbeid  på  korgmakerv^erkstedet  til  Blindes  Utsalg,  Oslo. 


Interiør  fra  møbeltapetseringsverkstedet,  Blindes  Utsalg,  Oslo, 

der  møbeltapetsererne  er  opptatt  med  stopning  av  stoler,  divaner,  vanlige  madrasser,  køymadrasscr 


Snekker  og  møbeltapetserer  Sigmund  Flugsrud 

arbeider  med  stopning  av  salongmøbler.  (Møbeltapetserverkstedet,  Blindes  Utsalg,  Oslo.) 

Fra  skureklutveveriet  til  Blindes  Utsalg,  Trondheim. 


Børstebinding  som  har  vært  et  av  hovedfagene  ved  våre  yrkesskoler,  er  nå  fullstendig  utkonkurrert  av  den  fabrikk- 
messige  framstilling  ved  maskiner.  En  børstebinder  kan  ikke  i dag  ved  håndtrekking  klare  å tjene  til  det  daglige 
brød.  Dette  fag  må  derfor  snarest  nedlegges  ved  våre  yrkesskoler,  (Børstebinder  Eilert  Juul-Hansen  i arbeid.) 


Musikk  har  i alle  år  vært  hovedfag  ved  blindeskolene,  og  mange  dyktige  blinde  musikere  er  resultatet  av  denne 
undervisning.  Vi  har  en  rekke  kjente  organister  og  yrkesmusikere  for  øvrig.  Her  ser  vi  den  kjente  organist  og 
komponist  Gottfred  Nygaard  undervise  en  elev  i pianospill. 


Organist  Gottfrcd  Nygaard  vod  orgelet  i Gamle  Aker  kirke. 


Pianostemming  er  også  et  fag  som  det  i mange  år  er  undervist  i ved  blindeskolen,  og  ikke  så  få  blinde  har  funnet 
seg  et  godt  utkomme  ved  dette  arbeid.  Faget  har  vist  seg  utmerket  for  skikkede  blinde.  Her  ser  vi  en  blind  piano- 
stemmer i virksomhet. 


MASSASJE  har  i en  rekke  land  vist  seg  å være  et  vel 
skikket  arbeid  for  blinde,  og  det  er  derfor  gjennom  årene  blitt 
utdannet  ikke  så  få  blinde  massører  og  massøser  også  i vårt 
land.  F.  t.  kan  blinde  dessverre  ikke  få  slik  utdannelse  her  i 
landet,  men  en  håper  at  det  må  kunne  skaffes  en  ordning  så 
faget  kan  fortsette  å være  yrke  for  blinde. 

Vi  har  atskillige  rundt  om  i landet  som  nå  arbeider  som  syke- 
gymnaster og  massører.  De  to  neste  bildene  viser  Jorunn 
Haslemo  (blind)  og  Aashild  Birkenes  (svaksynt)  i virksomhet. 
Begge  er  ansatt  i Bergen  Trygdekasse. 


Jorunn  Haslemo. 


Aashild  Birkenes. 

Hans  Aas  (svaksynt)  er  fast  ansatt  som  sykegymnast  ved  Oslo  komm.  sykehus,  Ullevål,  og  driver  dessuten  eget 
fysikalsk  institutt  i Oslo. 


For  ca.  1 år  tilbake  fikk  Østlandske  Blindeforbunds  kontor  i 
Oslo  installert  et  sentralbord  spesialbygget  for  betjening  av 
blinde.  De  tre  neste  bildene  viser  oss  dette  sentralbordet  sovi 
betjenes  av  den  blinde  stenograf  og  maskinskriv  er  ske  Asta 
Andersen. 


Dctlc  nærbildet  viser  tydelig  det  spesielle  ved  sentralbordet.  Legg  merke  til  knotten  som  spretter  opp  fra  bordet 
rett  foran  frk.  Andersens  ringfinger  (annen  rad).  Den  skal  istedenfor  lyspærer  gi  henne  beskjed  om  på  hvilken 
linje  det  ringer.  En  vil  også  godt  kunne  se  at  knottene  er  forsynt  med  hvite  prikker  som  står  i forskjellige  stil- 
linger til  hverandre.  De  erstatter  vanlige  nummer,  idet  det  er  opphoyde  punkter  (blindeskrift)  som  angir  linjen. 
Tilsvarende  nummer  finnes  så  på  sentralbordets  vertikale  del. 

Takket  være  en  enestående  interesse  og  velvilje  fra  Oslo  Telofonanlegg's  side,  er  dette  bordet  blitt  en  realitet  og 
vil  stå  som  et  eksempel  på  hva  en  ved  forståelse  og  enkle  midler  kan  skape  av  muligheter  for  den  gruppe  av 
delvis  arbeidsføre  som  de  blinde  utgjør. 

for  hustelefonen).  I bakgrunnen  det  spesialbygde  sentralbord. 


Frk.  Andersen  ber  oss  unnskylde  et  øyeblikk.  Sentralbordet  surrer,  og  hun  ekspederer  abonnenten  med  cn  elskverdig  og  .søt  stemme. 


For  ca.  V2  år  siden  fikk  denne  unge  mannen,  Egil  Stenberg,  (svaksynt),  fast  ansettelse 
som  sentralbordbetjent  ved  Oslo  Helseråd.  Forut  for  denne  ansettelsen  gikk  inngående 
drøftinger  om  rent  tekniske  ting  ved  bordet,  lysvirkninger,  medisinske  forhold  i forbin- 
delse med  Stenbergs  synsfelt  o.  1.  Representert  ved  disse  drøftinger  var  en  lege  fra  Riks- 
hospitalets øyeavdeling,  en  teknisk  konsulent  fra  Oslo  Kommune,  Arbeidskonsulenten  i 
Oslo  Kommune  og  Norges  Blindeforbunds  arbeidskonsulent.  Det  som  er  foretatt  ved  dette 
bordet  er  den  mørke  skjermen  som  en  ser  montert  bak  bordet  og  som  gjør  at  lyssignalene 
trer  så  skarpt  fram  at  Stenberg  kan  se  dem.  — Til  venstre  på  bildet  sees  litt  av  Stenbergs 
blindeskriftmaskin  som  han  noterer  ned  beskjeder  o.  1.  på. 


NYE  MULIGHETER  FOR  BLINDE 


M askinene  har  som  kjent  for  en  stor  del  overtatt  de  gamle  håndverk. 
I dag  har  t.  eks.  en  børstebinder  ingen  sjanse  som  håndverker  i konkur- 
ranse med  en  moderne  børstefabrikk.  I snekkerfaget  har  maskinene  over- 
tatt det  meste  av  det  tidligere  håndverk.  Møbelstopningen  går  mer  og  mer 
over  til  maskinell,  fabrikkmessig  utførelse,  og  det  gamle  korgmakeryrket 
er  gitt  helt  nye  former.  Veving  og  håndstrikking  er  ikke  lenger  noe  en 
kan  leve  av.  Ut  fra  disse  kjensgjerninger  har  blindeorganisasjonen  — i 
første  rekke  gjennom  sin  arbeidskonsulent  — søkt  å finne  nye  ervervs- 
muligheter for  blinde.  Allerede  etter  første  verdenskrig  begynte  vår 
organisasjon  å diskutere  muligheten  for  nye  erverv,  og  i 1936  tilsatte 
Norges  Blindeforbund  sin  arbeidskonsulent. 

Konsulenten  har  gjennom  årene  plasert  ganske  mange  blinde  i forskjel- 
lige fabrikker.  Særlig  fart  i dette  arbeidet  ble  det  etter  annen  verdens- 
krig, og  i dag  er  det  ca.  80  blinde  som  på  forskjellige  felter  innen  indu- 
strien har  fått  regelmessig  arbeid  på  vanlige,  tariffmessige  vilkår. 

På  grunnlag  av  de  resultater  som  er  oppnådd  på  dette  felt,  kan  en  nå 
fastslå  at  en  blind,  riktig  plasert,  ikke  er  en  delvis  arbeidsfør,  men  en 
100  % arbeider.  Mislykkes  en  plasering  skyldes  dette  andre  årsaker  enn 
blindhet.  De  kan  være  psykiske,  fysiske  eller  begge  deler.  Ikke  alle  blinde 
er  skikket  for  industriarbeid,  men  en  kan  gå  ut  fra  at  industrien  vil  bli 
framtida  for  en  stor  prosent  av  våre  arbeidende  blinde.  Når  vi  har  opp- 
nådd så  gode  resultater,  som  vi  vel  må  ha  lov  å si  er  tilfelle,  uten  at  en 
eneste  av  de  som  er  plasert  har  hatt  noen  som  helst  forberedelse  eller 
prøving  på  forhånd,  men  kommet  direkte  på  arbeidsplassen  og  blitt  vist 
til  rette  av  sin  formann  eller  arbeidskamerat,  så  må  vi  vente  enda  rikere 
resultater  når  vi  kommer  så  langt  at  vi  får  ordnet  med  eksperimentelle 
prøve-verksteder,  hvor  hver  enkelt  blind  kvinne  og  mann  blir  prøvet 
under  kyndig  — teknisk  og  psykologisk  — ledelse  og  i stadig  kontakt  med 
arbeidskonsulenten.  Gode,  varige  resultater  og  en  virkelig  framtid  for 
en  stor  prosent  av  våre  blinde  må  kreve  at  det  på  våre  yrkesskoler  blir 
høve  til  å prøve  elevene  slik  at  hver  elev  — så  vidt  mulig  — blir  penset 
inn  på  det  arbeidsfelt  som  hans  evner,  anlegg  og  interesser  tilsier. 

De  etterfølgende  bilder  vil  instruktivt  og  klart  vise  noen  av  de  plaseringer 
som  hittil  er  gjort. 


Anna  Johnsen  (over)  og  Anna  Aspevik  (under),  som  begge  er  svaksynte,  har  arbeidet  i pakkeriet  på 
Askim  Gummivarefabrik  A/S  i ca.  15  år. 


Annar  Viksås  er  en  av  de  første  svaksynte  som  kom  inn  i industriell  virksomhet.  Han 
utfører  monteringsarbeid  på  N.  Jacobsens  Elektriske  Verksted  A/S,  Oslo. 


Nils  Haugen  har  arbeidet  som  montør  ved  Per  Kure  Norsk  Motor-  og  Dynamofabrik  A/S,  Oslo,  siden  1938.  Han  er 
bl.  a.  beskjeftiget  med  kabelarboid.  Gummikabler  kappes,  skrelles  av  og  loddes,  og  loddes  på  kabclsko.  Her  ser 
vi  Haugen  idet  han  lodder  på  kabclsko  i flytende  tinn. 


Almar  Lund,  Elektrisk  Bureau  A/S,  Oslo,  har  arbeidet  i ca.  11  år  ved  forskjellige  avdelinger  i fabrikken.  Her 
betjener  han  en  boremaskin  i bakelittavdelingen. 


Almar  Lund  ved  en  elektrisk  smergelskive.  (Elektrisk  Bureau  A/S), 


Thorleif  Kristiansen  ved  Ihli’s  Elektrotekniske  Verksted,  Oslo,  stanser  ut  isolasjonsdeler  til  brytere.  Han  sitter  her  i 
arbeid  ved  den  elektriske  stansemaskinen.  Kristiansen  betjener  også  en  liten  elektrisk  sag  som  «splitter  skruchoder  u 

Thorleif  Kristiansen  ved  en  håndpresse  som  planerer  deler  til  motorvernbrytere. 
(Ihli’s  Elektrotekniske  Verksted.) 


På  A.  Aanonsen,  Blikk-  og  Metallvarefabrikk,  Oslo,  sitter  Anna  Stenbråten  ved  en 
elektrisk  monteringsmaskin. 


Det  kan  ikke  være  tvil  om  at  Thorleif  Andersen  trives  og  er  fornøyd  med  arbeidet  sitt  som  han 
har  hatt  i 3'/2  år  på  Odin  Apparatfabrikk  A/S,  Oslo.  Han  monterer  bl.  a.  elementer  til  strålekaminer. 


Willy  Frogh,  ansatt  på  Norsk  Elektrisk  & Brown  Boveri  A/S,  Oslo,  betjener  ovenfor  en  klippeinaskin.  Det  kan  hores  farlig  ut,  men 
arbeidskonsulenten,  som  sjøl  er  blind,  undersøker  alltid  maskinene  og  utfører  arbeidsprosessene  før  han  uttaler  seg  om  en  maskin  kan 
betjenes  av  en  blind,  og  foreslår,  hvis  han  finner  det  påkrevd,  sikkerhetsforanstaltninger  for  å eliminere  faremomenter.  På  dette  bilde 
kan  det  være  interessant  å legge  merke  til  de  to  gummihylsene  som  er  plasert  på  toppen  av  maskinen.  De  omgir  to  stempler,  der  den 
blinde  godt  kunne  komme  i skade  for  å klemme  fingrene  uten  dette  enkle,  men  effektivt  sikkerhetstiltak. 


Willy  Frogh  utfører  også  monteringsarbeid.  Det  er  koppertråd  som  isoleres  med  gummihylser,  såkalte  «isolasjons- 
strømper»,  og  som  nyttes  som  ledningsforbindelser  i motorer. 


Knut  Dalby  er  ansatt  hos  Svein  Strømberg  & Co.  A/S,  Oslo.  Dalby  har  vært  i bedriften  i snart  3 år.  Her  står  han  ved 
en  liten  håndmaskin  som  former  deler  til  mekanismen  i brevordnere.  Dette  var  det  første  arbeid  han  ble  plasert  ved. 


Her  ser  vi  Dalby  ved  en  mer  komplisert  maskin  hvor  hin  «spisser»  små  metallbiter  til  bruk  ved  fabrikasjonen 
av  brevordnere. 


Sigurd  Vørncr  er  en  usedvanlig  netthendt  og  allsidig  mann.  Han  er  nå  ansatt  i Radio  Industri  A/S,  Oslo,  hvor  han 
utføi'cr  arbeid  av  forskjellig  slag.  — På  dette  bilde  ser  vi  Vørner  «false  på  trommeler»  ved  hjelp  av  en  skrupresse. 


Bernt  Nigardsøy,  Grorud  Jernvarefabrik  A/S,  Oslo,  betjener  denne  lille  maskinen  hvor  arbeidsprosessen  foregår 
ved  fire  grep.  Det  er  jerntråd  som  føres  inn  i maskinen  og  som  «bøyes,  krølles  og  kappes».  Det  er  små  kroker 
som  blir  framstilt  på  denne. 

Både  nøyaktighet  og  produksjonsresultat  er  til  bedriftsledelsens  fulle  tilfredshet.  På  denne  lille  spinneinaskinen 
har  Bernt  Nigardsøy  opparbeidet  seg,  iflg.  ingeniørens  uttalelse,  en  hurtighet  som  det  skal  bli  hardt  for  andre 
å gjøre  etter  han. 


Hugo  Nilsen  er  en  av  de  mange  som  har  mistet  synet  i voksen  alder.  VI  synes  dette  bilde  fra  De  forenede  norske  Laase-  og  Beslagfabriker  A/S, 
Oslo,  hvor  Nilsen  arbeider  med  justering  av  nokler.  gir  uttrykk  for  tilfredshet  og  optimisme  og  tro  på  at  livet  kan  leves  tross  alt.  Nilsen 
justerer  mellom  100 — 150  låser  i timen,  med  tre  nøkler  til  hver  lås. 


En  tidligere  møbelstopper,  Nils  Hansen,  har  fått  beskjeftigelse  på  Christiania  Hesteskosømfabrik  A/S,  Oslo.  — Han  bretter  og  hefter  skrue-  og 
spikeresker,  og  er  oppe  i et  antall  av  ca.  4000  pr.  dag.  2.  oktober  er  det  tre  år  siden  han  kom  inn  i industrien. 


Sverre  Gaasvig  betjener  en  stanse,  såkalt  ^bokkemaskin»,  hos  Emil  Moestue  A/S,  Oslo,  hvor  han  ble  ansatt  i oktober  1947  etter  å ha  mistet 
synet  i 1946.  Denne  < bokkemaskinen»  ser  ikke  så  lite  farlig  ut  p.g.a.  svingstanga  som  roterer  rundt  i hodehøyde.  Det  har  tidligere  hendt  at 
seende  som  har  betjent  denne  maskinen  er  blitt  truffet  av  stanga,  fordi  en  som  ser  lett  vil  bli  fristet  til  å bøye  seg  fram  for  å se  på  inn- 
legget. Men  det  vil  naturlig  nok  en  blind  ikke  gjøre.  Gaasvig  svinger  stanga  og  cmater»  maskinen  med  en  utrolig  hurtighet  og  påpasselighet. 


Her  scr  vi  «bokkcmaskincn»  forfra.  Det  er  holdere  for  avrivingskalendre  Gaasvig  stanser  på  denne  maskinen. 


På  A.  Gresvig  Sykkelfabrikk  A/S,  Oslo,  er  ansatt  to  svaksynte,  Odd  Norås  Berg  og  Jenny  Olsen.  Odd  Norås  Berg 
som  vi  ser  på  dette  bildet  er  ganske  ny  på  fabrikken,  og  det  han  arbeider  med  er  rent  midlertidig.  På  bildet 
forbereder  han  et  lakeringsarbeid. 


Jenny  Olsen  (Gresvig  Sykkelfabrikk)  sitter  omgitt  av  kasser  på  alle  kanter  fulle  av  deler  til  skibindinger.  Hun 
monterer  kroker  på  forstropper  til  bindinger. 


Dette  og  neste  bilde  er  fra  Luma  Norsk  Glødelampefabrikk  A/S,  Oslo.  Anton  Syltøy  (svaksynt)  er  ansatt  på  lageret 
hvor  han  pakker  ut  råkolber  som  skal  ut  i vaskeriet.  Gjennomsnittlig  pakker  han  ut  10 — 11  tusen  om  dagen. 

Overalt  kan  en  glede  seg  over  det  gode  forhold  som  hersker  mellom  de  blinde  industriarbeidere  og  deres  arbeidskamerater.  — Her  ser  vi  Hilda 
Sunde  (i  midten)  delta  i serieproduksjonen  i pakkeriet  på  Luma.  Vi  kan  garantere  at  fingrene  går. 


Dette  og  de  fire  etterfølgende  bilder  viser  blinde  og  svaksynte  som  er  ansatt  hos  Hallan  & Co.  A/S,  Oslo.  I emballasjeindustrien  er  det  mye  arbeid 
som  godt  kan  utføres  av  blinde  eller  svaksynte.  Ovenfor  sees  Ingolf  Økland,  som  setter  sammen  skiller  for  anodebatterier. 

Ruth  Kristiansen  har  vært  ansatt  hos  Hallan  & Co.  i ca.  V/i  år. 
Hun  bretter  esker. 


Gudrun  Didriksen  (t.  v.)  og  Ruth  Kristiansen  limer  inn  halser  i eskelokk. 
Bildet  gir  uttrykk  for  sterk  konsentrasjon.  (Hallan  & Co.) 


Gudrun  Didriksen  utfører  forskjellig  arbeid. 

Her  legger  hun  løse  bunner  i pudderesker.  (Hallan  & Co.) 


Dette  bilde  viser  Henny  Hansen  (svaksynt)  som  «ruller  inn»  pudderesker.  (Hallan  & Co.) 


Per  Andersen  (nyblind)  bretter  esker,  som  senere  skal  fylles  med  fyrstikker. 
Han  er  ansatt  i Bryn-Halden  & Nitedal  Tændstikfabrik  A/S,  Oslo. 


Her  trekker  Per  Andersen  hylser  over  de  fylte  fyrstikkeskene.  (Bryn-Halden  & Nitedal  Tændstikfabrik  A/S.) 

Werner  Larsen  (t.  h.)  arbeider  i galvaniseringsavdelingen  i Palmutteren  A/S,  Oslo. 


PLASERING  AV  BLINDE  OG  SVAKSYNTE  I INDUSTRIELL 
VIRKSOMHET  KREVER  ET  GRUNDIG  FORARBEID 

Forutsetningen  for  å kunne  gjøre 
et  godt  konsulentarbeid  er,  at  ar- 
beidskonsulenten må  søke  å få  det 
best  mulige  kjennskap  til  enhver 
blind  som  vil  søke  arbeid  innen 
industrien.  Han  må  sette  seg  inn  i 
vedkommendes  fysiske  og  psykiske 
tilstand  og  ved  samtaler  komme 
på  en  helt  fortrolig  fot  med  søke- 
ren. Dernest  må  konsulenten  hen- 
vende seg  til  bedrifter  hvor  han 
kan  tenke  seg  det  kan  være  mu- 
ligheter for  arbeid.  Videre  søke 
bedriftsledelsen,  for  personlig  å 
drøfte  arbeidsmulighetene  i be- 
driften med  den  og  prøve  å opp- 
arbeide good-will  for  saka.  Han 
må  videre  få  anledning  til  å komme 
rundt  i fabrikken  sammen  med 
kyndig  ledelse  og  undersøke  maski- 
ner og  arbeidsoppgaver.  Under 
mine  besøk  i bedriftene  har  jeg  — som  sjøl  er  blind  — ofte  prøvd  de 
maskiner  som  har  vært  på  tale,  for  derved  bedre  å kunne  ta  stilling  til 
hvorvidt  en  blind  kan  klare  dem,  og  samtidig  studert  eventuelle  fare- 
momenter. Jeg  har  på  denne  måten  overbevist  mange  tvilende  og  sam- 
tidig ervervet  meg  mange  nyttige  erfaringer  for  videre  plasering. 

Finner  arbeidskonsulenten  en  arbeidsoppgave  som  han  mener  vil  ligge 
godt  til  rette  for  en  blind,  må  det  et  samarbeid  til  mellom  ledelsen  og 
arbeiderne  slik  at  den  blinde  kan  få  det  arbeid  som  passer  for  han.  Dog 
må  den  som  har  dette  arbeid  bli  overflyttet  til  et  like  godt  eller  bedre 
avlønnet.  Ingen  må  fortrenges  så  det  av  den  grunn  kan  oppstå  misnøye 
blant  arbeidskameratene.  Det  gjelder  for  arbeidskonsulenten  å opparbeide 
en  virkelig  interesse  for  tiltaket  fra  «øverst  til  nederst».  Når  disse  forhold 


Norges  Blindeforbunds  arbeidskonsulent 
T.  Hjelmtveit 


er  ordnet,  må  han  forsøke  å velge  ut  den  person  som  han  etter  sitt  kjenn- 
skap til  hver  enkelt  søker,  mener  har  de  beste  muligheter  for  å kunne 
fylle  sin  plass.  Det  er  av  avgjørende  betydning  for  et  godt  resultat  at 
det  riktige  personvalg  blir  gjort.  Meningen  med  hver  plasering  er  jo  at 
den  skal  bli  av  varighet  og  være  en  framtid  for  den  som  kommer  inn. 
Kortvarige  jobber  — bare  for  å plasere  — har  jeg  for  min  del  ikke  hatt 
interesse  av. 

Da  jeg  tok  opp  arbeidet  som  arbeidskonsulent,  hadde  jeg  ingen  erfaringer 
å bygge  på.  Det  var  et  nytt  felt  og  nye  veier  som  skulle  prøves.  Det  vil 
derfor  være  klart  at  dette  økte  vanskelighetene  for  meg  personlig.  En 
lærer  ikke  i en  håndevending  å finne  de  greieste  og  beste  metoder  for  raske 
plaseringer.  Det  har  også  tatt  lang  tid  å vinne  bedriftsledernes  sympati 
og  interesse,  fordi  feltet  har  ligget  så  helt  utenom  deres  øvrige  virke.  Det 
skal  ikke  så  lite  til  for  en  bedriftsleder  uten  videre  å kunne  tenke  seg  å 
bruke  en  eller  flere  blinde  som  arbeidere.  De  fleste  mennesker  vet  med 
seg  sjøl  hvor  avhengig  de  er  i all  sin  gjerning  av  et  par  gode  øyne,  og  de 
vil  uvilkårlig  i første  omgang  reagere  overfor  tanken  at  mye  arbeid  godt 
kan  gjøres  uten  synets  kontroll.  Jeg  tror  nok  jeg  tør  uttale  at  forståelsen 
og  troen  på  at  blinde  kan  brukes  i industrien  har  hatt  en  gledelig  vekst 
i de  senere  år.  Det  skyldes  også  at  samfunnet  sjøl,  gjennom  sin  regje- 
ring, nå  erkjenner  at  delvis  eller  partielt  arbeidsføre  plasert  i riktig  arbeid 
ikke  lenger  er  delvis,  men  fullt  ut  arbeidsytende.  Det  var  av  uhyre  stor 
betydning  — ikke  bare  for  oss  blinde,  men  for  alle  grupper  i samfunnet 
vårt  som  på  en  eller  annen  måte  er  handicaped  — at  regjeringen  i 1947 
nedsatte  en  komité  som  skulle  kartlegge  forholdene  og  komme  med  for- 
slag om  hva  som  burde  gjøres  for  å kunne  føre  flest  mulig  av  disse  inn  i 
produktivt  arbeid  igjen.  Jeg  er  glad  for  å være  utnevnt  som  medlem  av 
denne  komitéen  hvor  jeg  håper  å kunne  være  til  noe  nytte  med  de  erfa- 
ringer jeg  har  vunnet  som  arbeidskonsulent  for  Norges  Blindeforbund 
og  fra  annet  sosialt  arbeid  jeg  har  deltatt  i. 


HVILKE  BRANSJER  GIR  DE  BESTE  MULIGHETER  FOR 

PLASERING? 


M ed  den  erfaring  som  hittil  er  vunnet  viser  det  seg  at  spesielt  den  elek- 
tro-tekniske  industri,  jern-  og  metallvareindustrien,  pappemballasjeindu- 
strien,  plastikkindustrien  m.  m.  har  mange  arbeidsoppgaver  som  blinde 
eller  svaksynte  med  fordel  kan  utføre.  Dog  finnes  det  i nesten  alle  større 
bedrifter  arbeid  som  en  blind  eller  svaksynt  godt  kan  gjøre  når  forholdene 
blir  lagt  til  rette  og  forståelsen  hos  ledelsen  er  til  stede.  Ved  systematisk 
gjennomgåelse  av  de  forskjellige  bedrifter  og  et  godt  utført  forarbeid  er 
det  ingen  tvil  om  at  det  innen  landets  industri  kan  skaffes  arbeid  for  alle 
de  blinde  og  svaksynte  som  er  skikket  for  industrielt  virke.  Ennå  er 
dessverre  boligforholdene  så  vanskelige  at  blinde  som  bor  ute  i distriktene 
og  som  kunne  egne  seg,  ikke  kan  flyttes  inn  til  industrisentrene. 

Tabellen  nedenfor  viser  fordelingen  av  de  plaseringer  som  hittil  er  foretatt: 


Bransjer 

Blinde 

menn 

Blinde 

kvinner 

Svaksynte 

menn 

Svaksynte 

kvinner 

S u m 

Elektro- teknisk  industri 

18 

.t 

21 

Fiskcgarnfabrikker  

Fyrstikkfabrikker 

1 

1 

1 

2 

1 

Gummivarefabrikker 

2 

2 

■Jern-  og  Metallvareindustri 

12 

1 

9 

22 

Kjeksfabrikker 

Kjemisk  industri 

2 

1 

1 

1 

.t 

Lampefabrikker 

1 

1 

1 

■> 

.■> 

Papir-  og  treforedling 

6 

6 

Pappemballasjeindustri 

2 

3 

l 

6 

Plastikkindustri 

1 

I 

2 

Porselenfabrikker 

1 

1 

Reperbaner  

Sykkelfabrikker 

1 

1 

1 

1 

2 

Tekstilindustri 

2 

1 

1 

4 

Tobakkfabrikker 

1 

1 

Trevarefabrikker  

1 

1 

Totalsum 

46 

18 

7 

79 

IKKE  FILANTROPI,  MEN  ARBEID  OG  FORSTÅELSE 


Enhver  arbeidsgiver  som  medvirker  til  at  en  blind  eller  svaksynt  kom- 
mer i fast  arbeid,  skaper  en  uanet  livs-  og  arbeidsglede  hos  den  som  blir 
plasert  og  gjør  han  eller  henne  til  aktive,  produserende  samfunnsborgere. 
Prinsippet  er:  Ikke  filantropi,  men  arbeid  og  forståelse. 

Jeg  vil  gjerne  her  få  benytte  anledningen  og  takke  de  bedrifters  ledelse 
som  allerede  har  vist  de  blinde  tillit  og  tro,  og  tatt  en  eller  flere  inn  i 
sine  bedrifter.  Likeledes  vil  jeg  takke  arbeiderne  for  at  de  har  tatt  den 
blinde  eller  svaksynte  inn  i kretsen  som  en  god  arbeidskamerat.  Måtte 
enhver  arbeidsgiver  og  enhver  som  kan  medvirke  til  at  de  blinde  blir 
arbeidende  mennesker,  gjøre  hva  de  kan  for  at  ingen  i framtida  behøver 
å gå  arbeidsledig.  Blindheten  er  en  veldig  påkjenning,  men  uten  arbeid 
blir  den  dobbelt  tung. 

Kunne  denne  brosjyre  bli  en  liten  vekker  og  appell  til  fremme  av  de 
blindes  muligheter  i arbeidslivet,  vil  hensikten  være  oppnådd. 


